8 सूत्री मांगों पर मिला आश्वासन : एसोसिएशन
गिरिडीह | अाठसूत्री मांगों को लेकर ऑल इंडिया होमगार्ड वेल्फेयर एसोसिएशन की ओर से रांची में राजभवन का घेराव कार्यक्रम से लौटे होमगार्ड जवानों के चेहरे पर खुशी देखी जा रही है। इधर एसोसिएशन के जिला अध्यक्ष बिनोद सिंह का कहना है उनकी मांगों पर पहल का आश्वासन उन्हें मिल गया है। कहा कि उनकी आठ सूत्री मांगों पर राज्यपाल के प्रधान सचिव ने संघ के नेताओं के साथ सौहार्दपूर्ण वातावरण में वार्ता कर अविलंब उसे लागू करने का भरोसा दिया। जिसमें कहा गया कि चिकित्सा एवं परिवार कल्याण विभाग झारखंड सरकार के ज्ञापांक 212(6) दिनांक 12.10.2015 के आदेश को एक सप्ताह के अंदर जिले के सभी निर्देशित अस्पतालों में सुरक्षा के लिए गृहरक्षकों की प्रतिनियुक्ति कराने का आदेश दिलाने का कार्य करेंगे। जिसमें गरीब गृह रक्षकों की आर्थिक तंगी से छुटकारा मिल सके। कार्यक्रम में उपाघ्यक्ष आनंद सिन्हा, सचिव भीमदेव राम, कोषाध्यक्ष बिनोद सिंह, कारू चौधरी, रामविजय आिद थे।
hin_Deva hin_Deva